pū́rvayorúttare yájamānaḥ pr̥chatyádhvaryo kimatréti bhadramítyāha tánma íti yájamānastadyádeváṃ sammr̥śéte prāṇā́nevaìtátsayújaḥ kurutastásmādimé prāṇā́ḥ paraḥ sáṃvidré 'tha yátpr̥ṣṭó bhadramíti pratyā́ha kalyā́ṇamevaìtánmānuṣyaí vācó vadati tásmātpr̥ṣṭó bhadramíti prátyāhā́tha prókṣatyéko vai prókṣaṇasya bándhurmédhyānevaìtátkaroti